als_Latn dik_Latn sag_Latn
Ndërsa fushata elektorale për zgjedhjet presidenciale ne Maqedoni vijon, sonte në mesnatë skadon edhe afati për dorëzimin e listave për deputetë, për zgjedhjet e parakohshme parlamentare, të cilat do të zhvillohen dy javë më vonë. Mësohet se sot gjatë ditës, behet dorëzimi i listave pranë Komisionit Shtetëror të Zgjedhjeve. Pas pranimit të listave, KSHZ duhet të bëje verifikimin e tyre dhe në një afat të shkurtër kohor partitë mund të bëjnë ndryshimet e nevojshme, në rast parregullsish. Shorti për renditjen e partive nëpër listat e votimit do të hidhet më 3 prill ndërsa KSHZ po kryen të gjitha parapërgatitjet e nevojshme. Zgjedhjet e parakohshme parlamentare do të mbahen më 27 prill ndërsa verifikimi i listës së votuesve vijon deri më 30 mars. Fushata për zgjedhjet e parakohshme parlamentare fillon më 5 prill dhe përfundon më 25 prill. Ajo do të ndërpritet më 12 dhe 13 prill, për shkak të heshtjes zgjedhore për raundin e parë të zgjedhjeve presidenciale.
als_Latn